Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: a 13/1998. (III. 25.) MKM rendelethez
Paragraph Index: 377

1. A képzési cél A humán segítő hivatások képviselői, művelői számára szakavatott, professzionális szakmai szuperviziót, személyes, szervezeti és működési kompetencianövelő támogatást nyújtó, valamint szabályozott tanácsadási folyamatot biztosító szakemberek képzsének és szakmai hálózatának kialakítása olyan szemléletformáló, segítő kapcsolati magatartásalakító képzés útján, mely eredményeképpen a szupervizor szakember — rendelkezik: a segítő kapcsolati munka, a szakmai interakciók problémáira és konfliktusaira irányuló, ezek felismerésére és kezelésére vonatkozó széles körű elméleti tudással és gyakorlati jártassággal; a szupervizió módszertanának, segítő technikáinak, az individuális, csoport-, szervezet- és intézménydinamika, illetve problémaháttér diagnosztikai feltárásának és intervenciós kezelésének képességével; személyiségközpontú szemlélettel, a személyes szakmai kompetencia fejlesztésére irányuló motívációkkal; az önreflektív folyamatokkal építkező, tapasztalati gyökerű tanulás szemléletén és gyakorlatán alapuló szuperviziós műveleti és tanítási jártassággal; etikai felelősséggel, valamint hivatástudattal; 1998/25. szám — ismeri: a segítő kapcsolat törvényszerűségeit és befolyásolásának módjait; a szuperviziós terepkompetencia elérésének lehetőségeit; a szupervizió formáit, típusait, alkalmazási területeit; a szuperviziós irányzatok elméleteit és alapvető modelljeit; a szupervizió gyakorlatának módszertanát, a folyamat szakaszait, felépítését, rendszerét; a szupervizió intervenciós technikáit; a szuperviziós folyamat evolúciójának menetét, valamint a szupervizor szolgálati területeinek, a szociális, egészségügyi, pedagógiai, mentálhigiénés és humánpolitikai segítő szakterületek szervezeteinek, intézményeinek és működéseinek rendszerét, illetve a menedzsment működésének és az általános vezetési folyamatoknak a szisztémáját; — képes: a humán segítő szakember és kliensei, továbbá az intézményi és különféle szakmai kompetenciájú segítők közötti kapcsolatokból eredő feszültségek okhálózatainak felderítésére és — a segítőkkel együttes — feldolgozására; a segítő kapcsolati tevékenységben működő személyiség szakmai kompetenciáját fejlesztő, a kiégéstől (burnout) megvédő beavatkozásokra; a szakmai hatékonyság, asszertivitás és adaptációs egyensúly pszichikai, magatartási és kollegiális interperszonális feltételeinek kimunkálására, a szakmai személyiség önreflexív eszközökkel megvalósuló önerősítési útjainak kialakítására és szolgálatára, továbbá saját személyes és szakmai alkalmassága, valamint szupervizori munkája hatékonyságának kontroll szupervizióval történő karbantartására.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes